b'\n_START_ARTICLE_\nSeljesolvikler\n_START_SECTION_\nUtseende\n_START_PARAGRAPH_\nEn liten (vingespenn 10-13 millimeter), brun vikler. Forvingen har en trekantet, lyse flekk ved bakkanten, p\xc3\xa5 nyklekte eksemplarer har denne et tydelig gulskj\xc3\xa6r og en m\xc3\xb8rk midtstripe, begge deler er vanskelig \xc3\xa5 se p\xc3\xa5 slitte eksemplarer. N\xc3\xa6r vingespissen er det to smale, s\xc3\xb8lvfargede skr\xc3\xa5striper. Bakvingen er brun.\n_START_SECTION_\nLevevis\n_START_PARAGRAPH_\nLarvene utvikler seg p\xc3\xa5 sammenspundne skudd av selje (Salix caprea) og andre viere (Salix spp.). De voksne viklerne flyr i juli-august.\n_START_SECTION_\nUtbredelse\n_START_PARAGRAPH_\nArten er utbredt i Europa, men mangler i mye av de \xc3\xb8stligste delene (tidligere Sovjetunionen)._NEWLINE_I Norge er den funnet spredt i de s\xc3\xb8rligste landsdelene nord til Hordaland.'